La un moment dat,
majoritatea celor activi sexual vor fi infectați cu Virusul Papiloma Uman,
sau HPV.
Există peste 100 de tipuri de HPV
și în majoritatea sunt eliminate de corp înainte să apară vreun simptom,
dar unele tulpini pot reprezenta un risc important pentru sănătate.
HPV-ul cauzează infecții de contact,
adică virusul stă în celulele apropiate de punctul infecției
în loc să se împrăștie în tot organismul.
Deoarece HPV-ul se transmite prin contact sexual,
înseamnă că celulele vaginului, vulvei, penisului, anusului,
cavității orale și gâtului sunt afectate.
Putem testa celulele din aceste regiuni pentru HPV,
dar deși detectarea virusului e posibilă,
nu e realizată de obicei.
Motivul principal e că,
deși există tratament pentru efectele adverse asupra sănătății cauzate de HPV,
nu există tratament pentru virus.
Deci, testarea pentru HPV va fi deseori pozitivă,
și deși majoritatea nu sunt motive de îngrijorare,
nu există încă niciun tratament pentru eliminarea virusului din organism.
Dar există alte metode bune pentru a te proteja împotriva HPV-ului.
Vom discuta cum ne afectează HPV-ul,
cine e în pericol și cum să reducem acest risc.
Sistemul imunitar poate elimina majoritatea tulpinilor de HPV
înainte să ne afecteze,
și chiar fără să știm că am fost infectați.
Alte tulpini,
precum HPV 6 și 11,
cauzează anormalități în celulele țesuturilor infectate,
din care se pot dezvolta veruci genitale.
Deși acestea sunt contagioase și necesită tratament,
de obicei folosind creme aplicate local,
tulpinile acestea nu cauzează efecte pe termen lung.
Dar tulpina HPV 13 poate cauza alterări ale ADN-ului, ce face ca celulele
să se dividă mult mai rapid,
declanșând creșterea celulelor canceroase.
Celulele din cervix sunt cele mai vulnerabile.
Două tulpini în special,
HPV 16 și 18,
sunt responsabile de majoritatea cancerelor cervicale,
ce e acum al patrulea cel mai frecvent cancer la femei.
Pot trece până la 20 de ani ca simptomele cancerului să apară,
dar cu ajutorul unui screening regulat,
putem descoperi anormalitățile celulare din cervix
înainte să devină canceroase.
Femeile peste 21 de ani pot face un test Papanicolau,
prin care un mic țesut este recoltat cu blândețe din zona cervixului
pentru a căuta celulele anormale.
Un test pozitiv nu înseamnă că persoana are cancer cervical,
ci că există celule anormale în cervix
care pot deveni canceroase în viitor.
Pacientele sunt apoi monitorizate folosind testul Papanicolau mai frecvent
sau, pentru anomaliile mai severe,
se realizează o procedură denumită colposcopie.
Asta presupune examinarea cervixului de către un doctor folosind un microscop,
și chiar prelevarea unei mici biopsii pentru o examinare amănunțită.
În unele cazuri, țesutul afectat poate fi excizat.
Infecțiile cu HPV în gât pot conduce la cancere de cap și gât,
dar momentan nu există un echivalent al testului Papanicolau pentru gât.
Folosirea prezervativului previne infecția HPV prin contact sexual.
Și există trei vaccinuri sigure și eficiente pentru HPV 16 și 18.
Vaccinul se administrează în două sau trei rapeluri la câteva luni distanță,
și e benefic doar dacă e realizat complet.
În prezent, vaccinul face parte din prevenția
de bază pentru fetele între 11 și 18 ani
în multe țări ale lumii,
și începe să devină disponibil și pentru băieți.
Femeile și bărbații din alte țări precum SUA sau Regatul Unit
pot opta pentru vaccin,
iar dovezile sugerează că vaccinarea femeilor și bărbaților
poate reduce incidența globală a cancerului cervical cu aproximativ 90%.
Cercetătorii dezvoltă și o injecție
pentru cei deja infectați cu HPV 16 și 18,
ce va ținti celulele infectate
pentru a le opri dezvoltarea spre cancer.
Deși încă există loc pentru îmbunătățirea screening-ului,
tratamentului și accesului la acestea,
folosirea prezervativului, vaccinarea și screening-ul cervical
pot reduce fiecare efectele negative ale HPV-ului.